
                 O b e c  M A L É
Z Á L U Ž  I E
Obecný úrad Malé Zálužie 63,   951 24 Nové Sady,
tel. 037 7894 061
Zápisnica z 19. zasadnutia obecného zastupiteľstva v Malom Záluží dňa 28. septembra 2026 o 18,00hod. v priestoroch kancelárii starostky obce

Prítomní: Ivan Plačko, Denisa Černická, Anna Velikovová, Veronika Mažecová, Katarína Šoošová, Ladislav Fúska, 

Neprítomní: Erich Tardík (ospravedlnený)

K bodu č. 1

Otvorenie schôdze, procedurálne záležitosti, schválenie návrhu programu schôdze

Pani starostka privítala všetkých prítomných poslancov, hlavného kontrolóra na 19. zasadnutí obecného zastupiteľstva a zároveň aj na poslednom obecnom zastupiteľstve vo volebnom období 2022 - 2026. Skonštatovala, že zastupiteľstvo je uznášaniaschopné, nakoľko z 5 tich poslancov sú prítomní štyria. Určila:

· za zapisovateľku Katarínu Šoošovú

· za overovateľov Denisu Černickú, Annu Velikovovú

Program: 

1. Otvorenie schôdze, procedurálne záležitosti, schválenie návrhu programu schôdze

2. Kontrola plnenia uznesení

3. Správa a) z kontroly ukladacích uznesení obecného zastupiteľstva v Malom Záluží prijatých v 1. polroku 2026 a


        b) z kontroly predaja obecného majetku v Malom Záluží v 1. polroku 2026


              c) Ukladacie uznesenia za 1. polrok 2026

4. Úprava predbežného plnenia rozpočtu

5. Previerka prokurátora podľa §30 zákona č. 153/2001 Z. z. o prokuratúre v znení neskorších predpisov stavu zákonnosti postupu obce Malé Zálužie pri prevode a nájme nehnuteľného a hnuteľného majetku

6. Žiadosť o kúpu časti z obecnej nehnuteľnosti reg. CKN 97/1 vo výmere 2m2 v prospech Jozefa Križana.

7 Schválenie realizácie zámeru obce previesť majetok obce podľa §9 ods. 2 písm. a)zákona č. 138/1991 Zb. o majetku obcí v znení neskorších predpisov, §9a ods. 15 písm. f) zákona č. 138/1991 Zb. o majetku obcí v znení neskorších predpisov a v zmysle Zásad hospodárenia s majetkom obce Malé Zálužie a to nehnuteľnosť reg. CKN par. č. 946/5 vo výmere 26m2, vodná plocha v prospech Marián Belovič

8. Informácia o vykonaných aktivitách starostky obce

9. Rôzne, diskusia

10. Záver

· Hlasovanie:

za – 4


proti – 
0

zdržal sa – 0

K bodu č. 2

Kontrola plnenia uznesení

Pani starostka upovedomila poslancov, že uznesenia sú z predošlých zastupiteľstiev splnené.

Hlasovanie:

za – 4


proti – 
0

zdržal sa – 0

K bodu č. 3

Správa a) z kontroly ukladacích uznesení obecného zastupiteľstva v Malom Záluží prijatých v 1. polroku 2026 a

b) z kontroly predaja obecného majetku v Malom Záluží v 1. polroku 2026

c) Ukladacie uznesenia za 1. polrok 2026

Hlavný kontrolór obce Ladislav Fúska vykonal 3 kontroly. V prvom polroku 2026 boli dve zasadnutia a jedno ukladacie uznesenie a to OZ v Malom Záluží schvaľuje 80% úväzok starostu obce a počet volebných obvodov v počte 1 a 5 poslancov Obecného zastupiteľstva, toto ukladacie uznesenie bude naplnené voľbami do samospráv. V ďalšej kontrole bolo zistené, že v prípade predaja bolo postupované v súlade so zákonom o majetku obcí. Jednalo sa o predaj 2m2 v prospech p. Šutiaka. V tretej kontrole, ktorá bola zameraná na drobné výdavky cestou pokladne  za 2 mesiace, konštatoval, že nehospodárny alebo neúčelný výdavok kontrolou nebol zistený. Poslanci správy berú na vedomie.
Hlasovanie:

za – 4


proti – 
0

zdržal sa – 0

K bodu č. 4

Úprava predbežného plnenia rozpočtu
Starosta obce oboznámil poslancov obecného zastupiteľstva s plnením rozpočtu obce k aktuálnemu obdobiu a s potrebou upraviť jednotlivé príjmové a výdavkové položky predbežného rozpočtu podľa skutočného vývoja hospodárenia. Úprava rozpočtu vychádza z doterajšieho plnenia príjmov a výdavkov, pričom zohľadňuje aktuálne potreby obce a predpokladané čerpanie finančných prostriedkov do konca rozpočtového obdobia. Poslanci obecného zastupiteľstva predloženú úpravu rozpočtu prerokovali a po diskusii ju schválili v predloženom znení.

K bodu č. 5
Previerka prokurátora podľa §30 zákona č. 153/2001 Z. z. o prokuratúre v znení neskorších predpisov stavu zákonnosti postupu obce Malé Zálužie pri prevode a nájme nehnuteľného
Starostka obce oboznámila poslancov obecného zastupiteľstva s výsledkom previerky prokurátora vykonanej podľa § 30 zákona č. 153/2001 Z. z. o prokuratúre v znení neskorších predpisov, zameranej na stav zákonnosti postupu obce Malé Zálužie pri prevode a nájme nehnuteľného majetku obce. V súvislosti s vykonanou previerkou bolo obci doručené aj upozornenie prokurátora, s ktorého obsahom boli poslanci oboznámení. Upozornenie sa týkalo najmä potreby dôslednejšieho uvádzania spôsobu prevodu alebo nájmu majetku priamo v uzneseniach obecného zastupiteľstva, riadneho a včasného zverejňovania zámeru prevodu alebo nájmu majetku na webovom sídle obce a uvádzania konkrétneho ustanovenia Zásad hospodárenia a nakladania s majetkom obce, podľa ktorého obec pri príslušnom prevode alebo nájme postupuje. Poslanci obecného zastupiteľstva boli oboznámení s obsahom upozornenia prokurátora a s potrebou rešpektovať uvedené požiadavky pri ďalšom rozhodovaní o prevodoch a nájmoch nehnuteľného majetku obce.

Obecné zastupiteľstvo vzalo výsledky previerky a upozornenie prokurátora na vedomie.

K bodu č. 6

Žiadosť o kúpu časti z obecnej nehnuteľnosti reg. CKN 97/1 vo výmere 2m2 v prospech Jozefa Križana.

Starostka obce predložila poslancom obecného zastupiteľstva žiadosť Jozefa Križana o odkúpenie časti obecného pozemku registra C-KN, parc. č. 97/1, vo výmere približne 2 m², ktorý je vo vlastníctve obce Malé Zálužie. Žiadateľ svoju žiadosť odôvodnil tým, že na predmetnej časti obecného pozemku sa už niekoľko desaťročí nachádza jeho vstupná brána a oplotenie predzáhradky. Odkúpením uvedenej časti pozemku by došlo k zosúladeniu dlhodobého skutkového stavu s právnym stavom. Počas rokovania poslanec Plačko vzniesol otázku, či odpredaj predmetnej časti pozemku nebude v budúcnosti prekážkou pri plánovanej výstavbe kanalizácie. Starostka uviedla, že odpredaj by nemal ovplyvniť plánovanú výstavbu kanalizácie, keďže ide o pozemok, na ktorom sa už v súčasnosti nachádza existujúca brána a oplotenie. Zdôraznila, že žiadateľ nepožaduje ďalšie rozšírenie užívanej plochy, ale len majetkovoprávne usporiadanie existujúceho stavu. Poslanci obecného zastupiteľstva po prerokovaní žiadosti jednomyseľne súhlasili s odkúpením predmetnej časti obecného pozemku žiadateľom Jozefom Križanom. Následne bolo prijaté príslušné uznesenie.

K bodu č. 7
Schválenie realizácie zámeru obce previesť majetok obce podľa §9 ods. 2 písm. a)zákona č. 138/1991 Zb. o majetku obcí v znení neskorších predpisov, §9a ods. 15 písm. f) zákona č. 138/1991 Zb. o majetku obcí v znení neskorších predpisov a v zmysle Zásad hospodárenia s majetkom obce Malé Zálužie a to nehnuteľnosť reg. CKN par. č. 946/5 vo výmere 26m2, vodná plocha v prospech Marián Belovič.

Zámer obce previesť majetok obce v prospech pána Beloviča sme riešili na minulom zastupiteľstve, teraz by sme mali schváliť realizáciu zámeru a pristúpiť k podpisu kúpnej zmluvy. 
A) Spôsob prevodu vlastníctva nehnuteľného majetku obce Malé Zálužie
podľa § 9 ods. 2 písm. a) zákona SNR č. 138/1991 Zb. o majetku obcí v znení neskorších predpisov, a to prevodom z dôvodu hodného osobitného zreteľa podľa § 9a ods. 15 písm. f) citovaného zákona, formou kúpnej zmluvy, v súlade so Zásadami hospodárenia a nakladania s majetkom obce Malé Zálužie, čl. 4 bod 5, v prospech Mariána Beloviča.
B) Prevod vlastníctva nehnuteľného majetku obce Malé Zálužie
podľa § 9a ods. 15 písm. f) zákona SNR č. 138/1991 Zb. o majetku obcí v znení neskorších predpisov, z dôvodu hodného osobitného zreteľa, formou kúpnej zmluvy, do výlučného vlastníctva kupujúceho Mariána Beloviča, a to konkrétne:
· časť pozemku registra C-KN, parc. č. 946/5, druh pozemku vodná plocha, o celkovej výmere 53 m², vo výlučnom vlastníctve obce Malé Zálužie, nachádzajúceho sa v katastrálnom území Malé Zálužie, z ktorého je predmetom prevodu časť vo výmere 25 m²,

· časť pozemku registra C-KN, parc. č. 880, druh pozemku zastavaná plocha a nádvorie, o celkovej výmere 2 598 m², vo výlučnom vlastníctve obce Malé Zálužie, nachádzajúceho sa v katastrálnom území Malé Zálužie, z ktorého je predmetom prevodu časť vo výmere 1 m².

Na základe geometrického plánu úradne overeného pod č. G1-1030/2026 vznikli novovytvorené parcely:

· z parcely registra C-KN č. 946/5 novovytvorená parcela registra C-KN č. 946/9, druh pozemku zastavaná plocha a nádvorie, o výmere 25 m²,

· z parcely registra C-KN č. 880 novovytvorená parcela registra C-KN č. 880/2, druh pozemku zastavaná plocha a nádvorie, o výmere 1 m².

Predmetom prevodu vlastníckeho práva sú novovytvorené parcely registra C-KN č. 946/9 o výmere 25 m² a č. 880/2 o výmere 1 m², obe v katastrálnom území Malé Zálužie, v celkovej výmere 26 m².
Všeobecná hodnota prevádzaného nehnuteľného majetku bola stanovená podľa § 9a ods. 15 písm. f) tretieho bodu zákona č. 138/1991 Zb. o majetku obcí v znení neskorších predpisov vo výške 299,00 €.

Obecné zastupiteľstvo schvaľuje kúpnu cenu za prevod oboch novovytvorených parciel v celkovej výmere 26 m² vo výške 299,00 € (slovom: dvestodeväťdesiatdeväť eur).
Zdôvodnenie dôvodu hodného osobitného zreteľa:
Dôvod hodný osobitného zreteľa spočíva v tom, že novovytvorené parcely registra C-KN č. 946/9 o výmere 25 m² a č. 880/2 o výmere 1 m², nachádzajúce sa v katastrálnom území Malé Zálužie, sú dlhodobo užívané žiadateľom Mariánom Belovičom, nakoľko sa na nich nachádza existujúce oplotenie.

Účelom prevodu je majetkovoprávne usporiadanie vlastníckych vzťahov k predmetným pozemkom a zosúladenie dlhodobého skutkového stavu ich užívania s právnym stavom. Dôvod hodný osobitného zreteľa je uplatnený v súlade s čl. 4 bodom 5 Zásad hospodárenia a nakladania s majetkom obce Malé Zálužie.
C) Poveruje starostku obce
zabezpečením uzatvorenia kúpnej zmluvy s kupujúcim Mariánom Belovičom a vykonaním úkonov potrebných na prevod vlastníckeho práva k predmetným nehnuteľnostiam v súlade s týmto uznesením.
K bodu č. 8
Informácia o vykonaných aktivitách starostky obce

Pani starostka predložila poslancom súhrnný zoznam aktivít za volebné obdobie 2022 – 2026. Vyčíslila projekty, ktoré sa realizovali prostredníctvom výziev, grantov a spolufinancovania. 
Za 4 roky sa podarilo uskutočniť veľa projektov, ale za najvýznamnejší považuje Stavbu protipovodňového opatrenia na dolnom konci. Černická: ako to vyzerá s pozemkami, o ktoré sme mali záujem na vybudovanie ďalšieho povodňového opatrenia. Starostka: myslíte zámenu pozemkov. Chybná výmera parcely bola na katastrálnom úrade opravená. Zámenu pozemkov i napriek vybudovanému protipovodňovému opatreniu by sme mali zrealizovať, nakoľko by sme sa poistili, aby sa záplavy už neopakovali.

                      
                 

  Dotácia         spolufinancovanie               spolu 

Zhotovenie vodovodnej prípojky – obecný úrad

Vymaľovanie posilňovne – nový bežiaci pás Oprava múriku a plotu na dolnom cintoríne, elektrifikácia zvonov 





  5 000,00                                                  5 000,00 

Zrovnanie dolného ihriska, výsadba trávy, osadenie lavičky 960,00
           
         
 960,00

Obnova detského ihriska                                      10880,00                582,56                   11 462,56

Obnova rozhlasu –                                                  5000,00              2 890,00                   7 890,0

Výmena verejného osvetlenia + nové –                 5000,00                 728,00                    5 728,00

Prístrešok na detskom ihrisku
                              950,00
                                         950,00

Nová web stránka + aplikácia

Oprava interiéru v dome smútku, Oprava schodov, Sanácia základov prístavby obecného úradu, nový zvod –                                                                     5 000,00                   57,21                     5 057,21

Sanácia základov domu smútku  
  
  7 000,00               5 171,61                   12 171,61 Úprava verejného priestranstva                            10 550,00
         975,00
             11 525,00

Obnova oplotenia na dolnom cintoríne                20 000,00                     81,52                  20 081,52

Nákup malotraktora                                             13 883,00                    139,00                  14 022,00 Protipovodňové opatrenie                                    34 400,00                    2 998,19               37 398,19

Obnova technického vybavenia kultúrneho domu 4 000,00                    1 090,11
                 5 090,11 

SPOLU
                                                                122 623,00                  14 713,20            137 336,20

Občianske združenie:

Lanová dráha - dotácia 8 720,00, spolufinancovanie 485,00, spolu 9 205,00

Nové činky – dotácia 300,00, spolufinancovanie 60,00, spolu 360,00

Petangové ihrisko – dotácia 1 100,00€ 

Zrekonštruovaná hojdalka na detskom ihrisku – dar od pani Halvoníkovej z Čabu /starostka spolu s manželom/

Podujatia, akcie:

Verejné zhromaždenia 

Hurá idú Vianoce

Adventný veniec

Živý adventný kalendár

Besedy

Mikuláš, čert, anjel

Vianočné, jarné tvorivé dielne

Betlehemské svetlo

Vianočné kino

Letné kino, Klzisko

Koľko lásky sa zmestí od krabice do topánok

Zbierky šatstva

Vitaj leto

Pečenie koláčikov

Morena, morena

Stavanie mája

Oslavy jubilantov – úcta k starším

Letné denné tábory

Tábory pod Ministerstvom obrany

Cvičenia pre ženy

Divadlo

Služby božie pri zvonici

Brigády

Pani starostka oboznámila prítomných, že má v pláne osamostatniť našu hasičskú jednotku, nakoľko už dlhé roky fungujú na cudzích pozemkoch a hasičská jednotka sa rozrastá aj o našu mládež, ktorá nemá vhodné podmienky na trénovanie. Momentálne situácia je taká, že fungujú na pozemkoch v družstevnom dvore, a nie vždy kvôli rôznym epidemiologickým opatreniam sa dá využívať tento priestor. Alternatívou je oplotenie areálu, v ktorom vykonávajú aktivitu ale z finančného hľadiska ohradzovať cudzí priestor nemá zmysel. Za to, čo by sa vložilo do oplotenia, tak sa oplatí investovať do priestoru, ktorý je náš obecný a ideálny na aktivity našich hasičov a hasičskej mládeže. Prvou aktivitou bude zrovnanie pozemku a rozšírenie ihriska. Ide o navezenú hlinu v minulosti, čiže výkopové práce nie sú nutné. Plačko: Kto tam tú hlinu navozil. Starostka: dala som ju navoziť ja v rámci jedného projektu, avšak tento priestor je veľký a nezvládla som ho obhospodárovať oproti lanovej dráhe, ktorej priestor je menší a v tomto priestore sa mi to darí. Ďalšou aktivitou bude vŕtaná studňa. Velikovová: kedysi tam bol cintorín, treba pri výkope na to myslieť. Plačko: treba riešiť pamiatkárov. Starostka: pôjdeme cez stavebné povolenie, aj pri ďalšom kroku a to je osadenie garáží....... Poslanci sú tomuto návrhu naklonení.
K bodu č. 9
Rôzne, diskusia

Na záver stretnutia prišiel aj p. Novotný, člen DHZ, ktorý vysvetlil situáciu obdobne ako starostka. Poďakoval sa starostke aj obecnému zastupiteľstvu za doterajšiu spoluprácu, ktorá bola na vysokej úrovni a teda vyzdvihol, že to nie je bežné a veľmi si to členovia dobrovoľného hasičského zboru vážia. Pani starostka, sa tiež poďakovala všetkým prítomným za výbornú spoluprácu, poďakovala za ich ochotu komunikovať, hľadať riešenia a pristupovať k problémom vecne a konštruktívne a bez zbytočných komplikácií a sporov a pozvala ich na malé občerstvenie.
K bodu č. 10

Záver

Pani starostka poďakovala všetkým prítomným za účasť a popriala veľa šťastia tým, ktorí kandidujú.

Zapisovateľka: ................................................

Overovatelia: ..................................................



..................................................










Veronika Mažecová










           starostka
